Държавен вестник, бр. 64, 2011 г., стр. 31

БРОЙ  64	
Д Ъ Р Ж А В Е Н  В Е С Т Н И К 	
СТР.  31  
(3) Ограничението за височината на пъна 
по ал. 2 не се отнася при провеждане на сечи 
без материален добив, както и при опасност 
от лавини, свлачища и грохоти.
Чл. 48. (1) При добива на дървесина се из­
вършва почистване на сечищата от вършината, 
отпада и неизползваемата дървесина чрез: 
1. изнасяне извън сечищата;
2. събиране на купчини в сечищата;
3. разхвърляне в сечището;
4. нареждане по хоризонталите във вид на 
ленти или по извозните пътища;
5. изгаряне в случаите на каламитет.
(2) Почистването на сечищата при провеж­
дане на възобновителните сечи се извършва 
по начин, който не уврежда подраста и не 
затруднява възобновителния процес. 
Раздел ІІ
Маркиране на насажденията за сеч
Чл. 49. (1) Маркирането на насажденията 
за сеч включва дейностите по определяне и 
отбелязване на дърветата за сеч. 
(2) Маркирането на насажденията, пред­
видени за сеч, се извършва съобразно състо­
янието на насажденията, предвижданията в 
горскостопанския план или програма и при 
условията и реда, определени в тази наредба.
Чл. 50. (1) Маркирането се извършва от 
лица, вписани в публичния регистър по чл. 235 
от Закона за горите за дейността „маркиране 
на насаждения, предвидени за сеч“. 
(2) Определените за сеч дървета се от­
белязват на височина 130 см с видим знак, 
неувреждащ кората им.
(3) Освен по начина, посочен в ал. 2, оп­
ределените за сеч дървета с диаметър 18 см 
и по-голям от 18 см, измерен на височина 
130 см, се отбелязват и с контролна горска 
марка, когато насаждението е на възраст по­
вече от 40 години или когато в насаждението 
е предвидена възобновителна сеч.
(4) Контролната горска марка по ал. 3 се 
поставя в основата на стъблото от долната 
страна на склона или на някои от повърх­
ностните корени, така че след отсичане на 
дървото марката да остане и да е видима. 
(5) Забранява се сеч на немаркирани дър­
вета с изключение на случаите, когато:
1. е разрешено цялостно отсичане на дър­
востоя върху ограничена площ;
2. сечта се извършва за предотваряване 
или своевременно потушаване на пожари;
3. се извършва сеч на единични дървета с 
цел предотвратяване на аварийни ситуации, 
създаващи опасност за живота и здравето 
на хората.
(6) Ограничаването на площта при ця­
лостно отсичане на дървостоя се извършва 
чрез маркиране с контролна горска марка в 
основата на стъблата на крайните дървета, 
определени за сеч, както и с отбелязване с 
видим знак върху оставащите крайни дървета. 
(7) Лицето, извършващо маркирането, 
предлага технология за добив на дървесината, 
която се отразява в карнет-описа.
(8) Извозните пътища, технологичните 
просеки и трасетата за въжените линии се 
ограничават с видим знак върху оставащите 
на корен дървета.
(9) За запазване на единични дървета, когато 
е разрешено цялостно отсичане на дървостоя, 
оставащите на корен дървета се отбелязват 
с видим знак на височина 130 см по начин, 
неувреждащ кората. Начинът на отбелязване 
се отразява в карнет-описа и технологичния 
план за добив на дървесина. 
(10) За извършеното маркиране се изготвя 
карнет-опис по образец, утвърден от изпълни­
телния директор на Изпълнителната агенция 
по горите.
(11) Изчисляването на обема и категори­
ите на маркираната дървесина се извършва 
по утвърдена от изпълнителния директор на 
Изпълнителната агенция по горите норматив­
но-справочна база и/или по действащия гор­
скостопански план или програма. Резултатът 
от изчисляването се вписва в карнет-описа. 
За случаите, когато изчислението се извършва 
по нормативно-справочната база, резултатът 
се вписва и в сортиментна ведомост по об­
разец, утвърден от изпълнителния директор 
на Изпълнителната агенция по горите, която 
е неразделна част от карнет-описа. 
(12) Сортиментна ведомост се изготвя за­
дължително за високостъблени насаждения, в 
които ще се провеждат възобновителни сечи. 
(13) Карнет-описът се подписва от лицето, 
извършило маркирането, и се одобрява от:
1. директора на съответното държавно гор­
ско стопанство или държавно ловно стопанство 
или оправомощени от него длъжностни лица 
с висше лесовъдско образование – за горските 
територии – държавна собственост, както и за 
такива, предоставени им за управление въз 
основа на договор;
2. оправомощено от кмета на съответната 
община лице с висше лесовъдско образова­
ние, регистрирано в публичния регистър за 
упражняване на лесовъдска практика – за 
горските територии – общинска собственост, 
както и за такива, предоставени на общината 
за управление въз основа на договор.
(14) Маркирането, както и изготвените 
карнет-опис и сортиментна ведомост са ва­
лидни за срок до 3 години след изтичане на 
годината, в която е извършено маркирането.